S-2949/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. maí 2023, á hendur A-kk-þgf S-kk-þgf J-kk-þgf, kt. [...], [...], Reykjavík, fyrir fíkniefnalagabrot með því að hafa þann 27. ágúst 2020, að [...] í Reykjavík haft í vörslum sínum í dreifingarskyni 14 kannabisplöntur, 309,93 grömm af kannabislaufum og 100,53 grömm af maríhúana. Lögreglan lagði hald á framangreindar plöntur og efni, sem og ræktunarbúnað við leit á heimili ákærða.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 14 kannabisplöntum, 309,93 grömmum af kannabislaufum og 100,53 grömmum af maríhúana, sem og alls þess ræktunarbúnaðs og munum er ræktununni tengist og lögregla lagði hald á í framangreindri leit og nánar er getið í munaskýrslu [...] þar með talið lömpum, tjöldum, loft stíu, loftblásara, o. fl. skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Undir meðferð málsins féll ákæruvaldið frá þeim hluta ákærunnar er lýtur að því að varsla og ræktun efnanna hafi verið í sölu- og dreifingarskyni.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 25. apríl 2023, hefur ákærði ekki áður verið fundin sekur um refsiverða háttsemi.

Ákærði hefur skýlaust játað brot sín og horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 2 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er gert upptækt til ríkissjóðs 14 kannabisplöntur, 309,93 grömm af kannabislaufum, 100,53 grömm af maríhúana, lampar, tjöld, loftsía, loftblásari, auk þess ræktunarbúnaðar og munum tengdum ræktuninni, sem lögregla lagði hald á við rannsókn málsins og nánar er tilgreindur í munaskýrslu [...].

Engan sakarkostnað leiddi af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf S-kk-nf J-kk-nf, sæti fangelsi í 2 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 14 kannabisplöntum, 309,93 grömmum af kannabislaufum, 100,53 grömmum af maríhúana, lömpum, tjöldum, loftsíu, loftblásara, auk þess ræktunarbúnaðar og munum tengdum ræktuninni er lögregla lagði hald á við rannsókn málsins og nánar er tilgreindur í munaskýrslu 148130.

K-kvk-nf R-kvk-nf G-kvk-nf